ΦΚ Κοπεγχάγη

Ιστορία

Η ομάδα δημιουργήθηκε στις 1 Ιουλίου 1992, με την ένωση των ομάδων Κοπεγχάγη Μπόλντκλουμπ και Μπόλντκλουμπεν 1903. Ο σύλλογος χρησιμοποίησε την εγγύηση της Μπόλντλουμμπεν 1903 για να συμμετάσχει στο πρωτάθλημα Δανίας. Έδρα της ομάδας αποτέλεσε το Γήπεδο Πάρκεν, έδρα της Εθνικής Δανίας.

Αρχικές επιτυχίες

Η πρώτη εμφάνιση της ομάδας στην Ευρώπη έγινε το 1992, κατά την διάρκεια του Κυπέλλου Ιντερτότο, όταν νίκησε με σκορ 2-1 στην ελβετική Γκράσσχοππερ-Κλαμπ Ζυρίχης. Ο σύλλογος κέρδισε το Κύπελλο Ιντερτότο και προκρίθηκε στο Κύπελλο ΟΥΕΦΑ, όπου αποκλείστηκε στον 2ο γύρο από την γαλλική ΑΖ Οξέρρ. Η ομάδα κατέκτησε το Πρωτάθλημα Δανίας 1992-93 με ένα πόντο διαφορά από την 2η Οντένσε ΒΚ και με δύο πόντους διαφορά από την 3η Μπρόντλυ ΙΦ. Η επόμενη σεζόν άρχισε με αποκλεισμό της ομάδας από το Τσάμπιονς Λιγκ από την Μίλαν, η οποία κέρδισε με σκορ 0-6. Την άνοιξη του 1994, ο Π.Σ. Κοπεγχάγης νίκησε την Σίλκεμποργκ ΙΦ με σκορ 4-1 στο Γήπεδο Πάρκεν, όπου συγκεντρώθηκαν 26.679 θεατές, αλλά δεν κατάφερε να κατακτήσει το πρωτάθλημα καθώς έχασε στην τελευταία αγωνιστική από την Οντένσε ΒΚ με σκορ 3-2 και τελείωσε το πρωτάθλημα στην 2η θέση.

Έτη αποτυχίας

Για τις επόμενες 3 σεζόν, ο σύλλογος δεν σημείωσε επιτυχίες στο Πρωτάθλημα Δανίας, αλλά κατάφερε να κατακτήσει 2 Κύπελλα Δανίας. Προπονητής της ομάδας ήταν ο Κιμ Μπρινκ, ο οποίος αποχώρησε μετά την κατάκτηση της 8ης θέσης στο Πρωτάθλημα Δανίας και της αποτυχίας στο Κύπελλο Δανίας.

Εποχή του Φλέμμινγκ Οστεργκάαρντ

Τον Φεβρουάριο του 1997, ο Φλέμμινγκ Οστεργκάαρντ έγινε μάνατζερ του συλλόγου. Η σεζόν 1997-98 έγινε η πρώτη χρονιά στην ιστορία της ομάδας, κατά την οποία στους εντός έδρας αγώνες του συλλόγου συγκεντρώνονταν πάνω από 10.000 θεατές κατά μέσο όρο. Τον Ιανουάριο του 1999, μάνατζερ της ομάδας έγινε ο Κρίστιαν Άντερσεν, αλλά απολύθηκε τον Μάρτιο του 1999.
Το 1999, ο Π.Σ. Κοπεγχάγης αποκλείστηκε απο το Κύπελλο Κυπελλούχων Ευρώπης, στον 2ο γύρο από την Τσέλσι. Στον πρώτο αγώνα ήρθαν ισόπαλες 1-1, αλλά στον επαναληπτικό της Δανίας, η Τσέλσι νίκησε με σκορ 1-0 χάρη στο τέρμα του Μπρίνα Λαούντρουπ. Μετά τον αγώνα, ανακοινώθηκε πώς ο Λάουντρουπ θα γίνει ποδοσφαιριστής του Π.Σ. Κοπεγχάγης ενώ ο Μζάρνε Γκόλνταεκ θα γίνει ποδοσφαιριστής της Τσέλσι. Στην σεζόν 1998-99, η ομάδα τερμάτισε 7η θέση, και ο Λάντρουπ έφυγε από την ομάδα και έγινε παίχτης του ΑΦΚ Άγιαξ. Την σεζόν 1999-2000, η ομάδα τερμάτισε στην 8η θέση του Πρωταθλήματος Δανίας.

Πρωταθλητές

Τον χειμώνα του 2000, η ομάδα αγόρασε τον επιθετικό Σιμπουσίσο Ζούμα από την νοτιαφρικάνικη Ορλάντο Πίρατς, και τον Μάη του 2000, ο Άγγλος μάνατζερ Ρόι Χόντγκσον έγινε ο νέος μάνατζερ της ομάδας. Η ομάδα κατέκτησε το Πρωτάθλημα Δανίας, αφού νίκησε την Μπρόντμπυ ΙΦ με σκορ 3-1 την τελευταία αγωνστική, στο Γήπεδο Πάρκεν. Ο Ζούμα σκόραρε το πιο ωραίο τέρμα του πρωταθλήματος, καθώς και το καλύτερο τέρμα της δεκαετίας. Ο Χόντγκσον αποχώρησε από την ομάδα λίγες εβδομάδες μετά την κατάκτηση του πρωταθλήματος και υπέγραψε συμβόλαιο με την ιταλική Ουντινέζε, ενώ μάνατζερ του Π.Σ. Κοπεγχάγης έγινε ο Σουηδός Κεντ Κάρλσσον.
Ο Π.Σ. Κοπεγχάγης αντιμετώπισε την ιταλική Λάτσιο, αλλά αποκλείστηκε παρόλο ότι στον πρώτο αγώνα νίκησε με σκορ 2-1-, καθώς το συνολικό σκορ των αγώνων ήταν 5-3 υπέρ της ιταλικής ομάδας. Στο Κύπελλο ΟΥΕΦΑ, νίκησε τον Άγιαξ με σκορ 1-0, με τέρα του Νίκλας Ζένσεν. Στον επόμενο γύρο, αποκλείστηκε από την γερμανική Μπορούσια Ντόρτμουντ. Η ομάδα δεν κατάφερε να κατακτήσει το Πρωτάθλημα Δανίας 2000-01, η Μπρόνμπυ ΙΦ είχε καλύτερη διαφορά τερμάτων. Στην επόμενη χρονιά, η ομάδα νίκησε την Μπρόντμπυ στο Μπρόντμπυ Στάντιουμ με σκορ 1-0 και ανακυρήχθηκε πρωταθλήτρια Δανίας.
Στο Τσάμπιονς Λιγκ 2004-05, η ομάδα έφθασε μέχρι τον 2ο προκριματικό γύρο όπου αντιμετώπισε την ΝΔ Γκόρικα. Στον πρώτο αγώνα κέρδισε με σκορ 2-1, αλλά έχασε στον επαναληπτικό της Δανίας με σκορ 0-5. Υπό την ηγεσία του Μπακ, η ομάδα κέρδισε τα Πρωταθλήματα Δανίας 2004 και 2006, καθώς και το Κύπελλο Δανίας 2004. Ο Π.Σ. Κοπεγχάγης κατέκτησε και το Κύπελλο των Βασιλέων 2004-05, αφού νίκησε την σουηδική ΙΦΚ Γκιότεμποργκ στα πέναλτι. Το 2006, η ομάδα κατέκτησε και πάλι το Κύπελλο των Βασιλέων αφού νίκησε την νορβηγιακή Λίλλεστρομ Σ.Κ. με σκορ 1-0. Ο Μπακ ήταν προπονητής της ομάδας μέχρι τον Δεκέμβριο του 2005, και μάνατζερ της ομάδας έγινε ο Στάλε Σόλμπακκεν.

Χρώματα

Σε εντός έδρας αγώνες, οι παίχτες της ομάδας φορούν άσπρες φανέλες με μπλέ ρίγες, παντελόνια και με μπλέ χρώμα το σήμα της Kappa.
Σε εκτός έδρας αγώνας του πρωταθλήματος, οι ποδοσφαιριστές είναι ντυμένοι άσπρες φανέλες με μαύρες ρίγες, μαύρα παντελόνια και κάλτσες. Στις φανέλες εμφανίζεται με άσπρο χρώμα το σήμα της Kappa.
Σε εντός έδρας ευρωπαϊκά παιχνίδια, όλη η στολή είναι άσπρη, με τα σήμα της Kappa σε μπλέ και κόκκινο χρώμα.
Σε όλες τις διοργανώσεις, η τρίτη στολή έχει φούξια χρώμα.

Στάδιο

Το στάδιο της ομάδας είναι το Γήπεδο Πάρκεν, το οποίο δημιουργήθηκε το 1992. Το γήπεδο διαθέτει 38.065 θέσεις. Μάλιστα, μπορεί να φτάσει και στις 55.000 θέσεις. Το στάδιο έχει βαθμολογηθεί με τέσσερα αστέρια και ο αρχιτέκτων που σχεδίασε το πλανο ήταν ο Γκέρτ Άντερσον. Το 2000 έγινε ο τελικός του Κυπέλλου ΟΥΕΦΑ, που είναι γνωστό και ως Γιούροπα Λίγκ. Το κόστος κατασκευής του έφτασε τα 85.300.000 ευρώ.

Οπαδοί

Η ομάδα διαθέτει τους περισσότερους φιλάθλους στην Δανία, καθώς και το μεγαλύτερο φαν κλάμπ στην Σκανδιναβία. Το επίσημο φαν κλάμπ, το F.C. København Fan Club (FCKFC), μέχρι τον Μάρτιο του 2009 αποτελείτο από 20.000 μέλη, αλλά στον Μάρτιο του 2007, διέθετε 21.399 οπαδούς. Το επίσημο φαν κλάμπ δημιουργήθηκε στις 24 Οκτωβρίου 1991, ένα χρόνο πριν την διεξαγωγή του πρώτου παιχνιδιού στην ιστορία της ομάδας. Για την σεζόν 2006-07, η ομάδα διέθετε 23.795 οπαδούς κατά μέσο όρο.